समय बीतता है. दोनों एक-दूसरे को जानने-समझने लगते हैं. इस दौरान कोई फर्क नज़र नहीं आता. ये घनिष्ठता बढ़ती रहती है. तब तक जब तक कि परिवार-समाज की आंखों में नही चुभती. एक दिन इस रिश्ते का नाम बदल जाता है. लोग कुछ प्यार जैसा बुलाने लगते हैं. लेकिन दोनों ठीक हैं. उन्हें कोई दिक्कत नहीं है. समाज को है. हमें सिर्फ भारत-पाकिस्तान का बंटवारा याद रहता है, अपने समाज में जो विभाजन है वो किसी को नहीं दिखता. इस फिल्म के बाद दिखेगा. क्योंकि डायरेक्टर के साथ ये हो चुका है. लेकिन वो लड़का या नौकरानी नहीं थी.